''அப்புறம் நாலஞ்சு பேர் சேர்ந்து, வேனுக்குள்ளே தூக்கிப்போட்டாங்க. பக்கத்துல எங்காவது அழச்சுட்டுப்போவாங்கனு நினைச்சோம். ஆனால், ஆடுதுறை, திருவிடைமருதூர் என வண்டி போய்ட்டே இருந்துச்சு. கும்பகோணம், வட்டி பிள்ளையார் கோயில் பக்கத்துல இருந்த மண்டபத்துக்கு கூட்டிட்டுப்போய் அடைச்சுட்டாங்க. என் கையில சுத்தமா காசு இல்லை. பத்து, இருபது ரூவா வெச்சிருந்தவங்க காசு போட்டு டீ தண்ணி வாங்கி வந்தாங்க. அதை குடிச்சோம். சாயந்தரமானதும் பொம்பளைங்களை விட்டுவாங்கனு நினைச்சோம். ஆனா, ராத்திரியாகியும் விடலை. எங்க புள்ள குட்டிகளை அப்படியே வீட்ல விட்டுட்டு வந்திருந்தோம். அதுங்களுக்கு என்னாச்சோனு கவலையாயிடுச்சு. பசி வயித்தை கிள்ளுது. விடிஞ்சா ஊரே சேர்ந்து கொண்டாடுற காளியாட்டம் திருவிழா இருக்கு. அதுக்கு காப்புக் கட்டியிருக்கிற ஆளுங்களையும் புடுச்சிட்டு வந்துட்டாங்க. அவங்களை மட்டுமாவது விட்டுடுங்கனு கெஞ்சினதுக்கு 'அங்கே போராட்டம் முடிஞ்சாதம்மா விடுவோம்'னு சொன்னாங்க. திருவிழாவுக்கு பஸ்ல வந்த சொந்தக்காரங்களையும் ஊருக்குள்ளே விடலை. அவங்களும் ஏமாந்துட்டாங்க.